Na temelju članka 31. stavka 3. Zakona o postupanju s nezakonito izgrađenim zgradama (Narodne novine 86/12., 143/13., 35/17. i 14/19.), te članka 30. Statuta Općine Janjina (Službeni glasnik Dubrovačko neretvanske županije 6/13., 11/18., 7/20. i 4/21.) Općinsko vijeće Općine Janjina na 6. sjednici održanoj 21. prosinca 2022. donosi,

**PROGRAM UTROŠKA SREDSTAVA**

 **od naknade za zadržavanje nezakonito izgrađenih zgrada u prostoru za 2023. godinu**

**Članak 1.**

Zakonom o postupanju s nezakonito izgrađenim zgradama (Narodne novine 86/12., 143/13., 65/17. i 14/19.) propisano je da „trideset posto sredstva naknade prihod su proračuna jedinice lokalne samouprave na čijem se području nezakonito izgrađena zgrada nalazi, a koriste se namjenski za izradu prostornih planova kojima se propisuju uvjeti i kriteriji za urbanu obnovu i sanaciju područja zahvaćenih nezakonitom gradnjom te za poboljšanje infrastrukturno nedovoljno opremljenih i/ili neopremljenih naselja prema programu koji donosi predstavničko tijelo jedinice lokalne samouprave“ stoga se ovim Programom utvrđuje namjena i kontrola korištenja naknade za zadržavanje nezakonito izgrađene zgrade u prostoru, a koja je prihod Proračuna Općine Janjina za 2021. godinu.

**Članak 2.**

U proračunu Općine Janjina za 2023. godinu planiraju se sredstva naknade za zadržavanje nezakonito izgrađenih zgrada u prostoru u iznosu od 1.320,00 eura, a koristiti će se za poboljšanje infrastrukturno nedovoljno opremljenih naselja sukladno Programu građenja komunalne infrastrukture za 2023. godinu i to za nerazvrstane ceste.

**Članak 3.**

Ovaj Program stupa na snagu osam dana od dana objave u Službenom glasniku Dubrovačko neretvanske županije.

Klasa: 024-02/22-03/33

Urbroj: 2117/06-01-22-01

Janjina, 21. prosinca 2022.

 Predsjednik općinskog vijeća:

Milivoj Herceg